Sverre Helgesen

Sverre Helgesen (1903–1981) var en norsk friidrettsutøver innen hoppøvelsene. Han var også sportsredaktør i Arbeiderbladet.

 Karriere 
Helgesen representerte Glimt, Bodø (1920–1923), Bodø og Omegn Idrettsforening (1921–1923) og Tjalve (1923–1928). I 1928 gikk han over i Arbeidernes idrettsforbund og meldte overgang til AIF-foreningen Rollo.

Under et stevne i Moss i 1925 satte Helgesen norsk rekord i høyde med 1,913 meter. Han slettet da den 10 år gamle rekorden til Fritz Warendorph på 1,90 meter. Rekorden hans ble stående fram til 1928. Han flyttet dessuten den norske rekorden i høyde uten tilløp tre ganger, en gang i 1926 og to ganger i 1927 til 1,60 meter.

I 1926 ble han tildelt kongepokalen etter å ha vært norgesmesterskapets beste hopper. Han vant høydehopp med 1,90 meter og tangerte mesterskapsrekorden, han ble nummer to i tresteg med 13,73 meter og tok bronse i lengde etter et hopp som ble målt til 6,825 meter.

Helgesen deltok i Sommer-OL 1924 i Paris og kom på delt åttendeplass i høydehopp med 1,83 meter.
I 1928, samme år som Helgesen ble medlem av Arbeidernes idrettsforbund, vant han gull i høyde under Spartakiaden i Moskva. I årene som fulgte tok han flere AIF-mesterskap i hoppøvelsene.

 Arbeidskarriere 
Helgesen arbeidet som sportsjournalist og var sportsredaktør i Arbeiderbladet fra 1928 til 1973. Når den andre verdenskrigen og idrettsstreiken var over, så ble han styremedlem i det første konstituerte forbundsstyre i Norges Friidrettsforbund fra juni 1945 til oktober 1945. Da ble han valgt til visefomann, et verv han hadde i perioden oktober 1945 – november 1948. Han var dessuten med i bedømmelseskomiteen for Egebergs ærespris.

 Medaljer i norske mesterskap 
Helgesen vant 5 NM-titler, og totalt 11 medaljer.

Plassering Øvelse ÅrGull  Høyde  1926Gull  Høyde uten tilløp  1924, 1925, 1926, 1927Sølv  Høyde  1924, 1925Sølv  Tresteg  1926Sølv  Høyde uten tilløp  1928Bronse  Lengde  1926Bronse  Høyde uten tilløp  1923

 Referanser 
friidrett.no: NM Høyde menn. 
friidrett.no: NM Lengde menn. 
friidrett.no: NM Tresteg menn. 
friidrett.no: NM Høyde uten tilløp menn. 

 Eksterne lenker 

 Artikkel på side 130 i Kunnskapsforlagets idrettsleksikon, utgitt 1990, Hovedredaktører: Rolf Bryhn og Knut Are Tvedt.


Kategori:Norske tresteghoppere
Kategori:Norske lengdehoppere
Kategori:Norske høydehoppere
Kategori:Deltakere for Norge under Sommer-OL 1924
Kategori:Friidrettsutøvere under Sommer-OL 1924
Kategori:Norgesmestere i friidrett
Kategori:Kongepokalvinnere i friidrett
Kategori:Norske sportsjournalister
Kategori:Personer fra Bodø kommune
Kategori:Fødsler i 1903
Kategori:Dødsfall i 1981
Kategori:Friidrettsutøvere for IK Tjalve
Kategori:Norske idrettsledere
Kategori:Norske redaktører